CELEX: 32008R0861
Language: fi
Date: 2008-09-02 00:00:00
Title: Komission asetus (EY) N:o 861/2008, annettu 2 päivänä syyskuuta 2008 , tiettyjen neuvoston asetuksen (EY) N:o 3448/93 soveltamisalaan kuuluvien maitotuotteita sisältävien tavaroiden tuonnissa Sveitsistä yhteisöön sovellettavien alennettujen maatalouden maksuosien ja lisämaksujen vahvistamisesta annetun asetuksen (EY) N:o 634/2008 kumoamisesta

3.9.2008   
            
            
               FI
            
            
               Euroopan unionin virallinen lehti
            
            
               L 236/3
            
         
      KOMISSION ASETUS (EY) N:o 861/2008,
   annettu 2 päivänä syyskuuta 2008,
   tiettyjen neuvoston asetuksen (EY) N:o 3448/93 soveltamisalaan kuuluvien maitotuotteita sisältävien tavaroiden tuonnissa Sveitsistä yhteisöön sovellettavien alennettujen maatalouden maksuosien ja lisämaksujen vahvistamisesta annetun asetuksen (EY) N:o 634/2008 kumoamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 (1) ja erityisesti sen 7 artiklan,
   sekä katsoo seuraavaa:
   
               (1)
            
            
               Euroopan yhteisön ja Sveitsin valaliiton välillä 26 päivänä lokakuuta 2004 tehdyllä sopimuksella (2) korvattiin Euroopan talousyhteisön ja Sveitsin valaliiton välillä 22 päivänä heinäkuuta 1972 tehdyn sopimuksen pöytäkirja N:o 2 uudella tiettyjä jalostettuja maataloustuotteita koskevalla pöytäkirjalla N:o 2. EU–Sveitsi-sekakomitea muutti kyseisen pöytäkirjan täytäntöönpanoa varten päätöksellään N:o 1/2008 (3) kotimaisia viitehintoja 1 päivästä helmikuuta 2008 alkaen, minkä seurauksena tiettyjen asetuksen (EY) N:o 3448/93 soveltamisalaan kuuluvien maitotuotteita sisältävien tavaroiden tuonnissa yhteisöön otettiin käyttöön tullit.
            
         
               (2)
            
            
               Näin ollen komission asetuksessa (EY) N:o 634/2008 (4) vahvistettiin tiettyjen maitotuotteita sisältävien tavaroiden tuonnissa yhteisöön sovellettavat alennetut maatalouden maksuosat ja lisämaksut.
            
         
               (3)
            
            
               EU-Sveitsi-sekakomitea muutti pöytäkirjan N:o 2 täytäntöönpanoa varten päätöksellään N:o 2/2008 (5) kotimaisia viitehintoja 1 päivästä elokuuta 2008 alkaen, minkä seurauksena pöytäkirjan 3 artiklan 3 kohdassa tarkoitetut hinnantasaustoimenpiteet vahvistetaan nollatasolle. Tiettyjen asetuksen (EY) N:o 3448/1993 soveltamisalaan kuuluvien maitotuotteita sisältävien tavaroiden tuonnissa Sveitsistä yhteisöön ei näin ollen kyseisestä päivästä lähtien enää kanneta tuontitullia.
            
         
               (4)
            
            
               Sen vuoksi asetus (EY) N:o 634/2008 olisi kumottava.
            
         
               (5)
            
            
               Koska pöytäkirjan N:o 2 mukaisesti muutettuja viitehintoja sovelletaan 1 päivästä elokuuta 2008, tässä asetuksessa säädettyä toimenpidettä olisi sovellettava samasta päivästä alkaen,
            
         ON ANTANUT TÄMÄN ASETUKSEN:
   1 artikla
   Kumotaan asetus (EY) N:o 634/2008.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä elokuuta 2008.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 2 päivänä syyskuuta 2008.
      
         
            Komission puolesta
         
         Günter VERHEUGEN
         
         
            Varapuheenjohtaja
         
      
   
   
      (1)  EYVL L 318, 20.12.1993, s. 18.
   
      (2)  EUVL L 23, 26.1.2005, s. 19.
   
      (3)  EUVL L 69, 13.3.2008, s. 34.
   
      (4)  EUVL L 176, 4.7.2008, s. 3.
   
      (5)  Ei vielä julkaistu virallisessa lehdessä.